Jens Christian Rogstad

Jens Christian Rogstad (født 8. april 1904 på Nordstrand, død 24. mars 1969 i Oslo) var en norsk advokat og direktør for Håndverkernes Arbeidsgiverforening.

Han ble cand.jur. i 1927 og var sakførerfullmektig 1929–1931 hos overrettssakfører Strandrud i Svolvær. Han var dommerfullmektig ved Bergens byskriverembede 1931–1932, før han ble sekretær ved Bergens Håndverks- og Industriforening 1935–1938 og sekretær i Norsk Arbeidsgiverforening i 1938. Han var distriktssjef i Vestenfjellske distrikt i Norsk Arbeidsgiverforening fra 1939. Han ble i 1949 direktør for Håndverkernes Arbeidsgiverforening.Erling Petersen, Norsk arbeidsgiverforening 1900–1950, 1950

Han var sønn av rektor Trond Rogstad og Anna Øgle, og ble gift i 1937 med mag.art. Inger-Helvig Ødegaard Paus (f. 1909), datter av kirurgen Nikolai Nissen Paus. Han var bror til lagdommer og ekspedisjonssjef Per Rogstad og overlege Kjell Hovin Rogstad, og svoger til historikeren Emil Smith.Studentene fra 1922 : biografiske opplysninger og statistikk samlet til 25-års jubileet 1947, Oslo, 1951

 Referanser 

Kategori:Norske advokater
Kategori:Norske foreningspersoner
Kategori:Personer fra Oslo
Kategori:Fødsler i 1904
Kategori:Dødsfall i 1969